Grandduklando Posen

La Grandduklando Posen (; ) estis parto de la Reĝlando Prusio, kreita el teritorioj aneksitaj de Prusio post la dispartigoj de Pollando-Litovio, kaj formale establita post la Napoleonaj Militoj en 1815. Ĝia ĉefurbo estis Posen (). Laŭ interkonsentoj derivitaj ĉe la Kongreso de Vieno ĝi devis havi iom da aŭtonomeco. Tamen, fakte ĝi estis subigita al Prusio kaj la proklamitaj rajtoj por polaj regatoj estis efektivigitaj nur komence, sed poste pli kaj pli limigitaj.  La grandduklando estis formale anstataŭigita per la provinco Posen en la prusa konstitucio de la 5-a de decembro 1848.

Kvankam la grandduklando kaj posta provinco estis regata de Prusio, ĝi ne membris en la Germana Federacio, escepte de 1848 ĝis 1851.

La teritorio de la iama grandduklando hodiaŭ apartenas plene al Pollando kaj estas proksimume konforma kun la nuna Grandpollanda provinco.

 Vidu ankaŭ 
 Provinco Vartlando

 Eksteraj ligiloj 
 Artikolo pri la pola historio de la regiono  

Kategorio:Provincoj de Prusio
Kategorio:Historio de Germanio
Kategorio:Historio de Pollando
Posen
Kategorio:Administraj unuoj fonditaj en 1815
Kategorio:Administraj unuoj malfonditaj en 1848